Den 21-årige mand, der er den tredje mand i sagen, der er anholdt og er tirsdag formiddag blevet varetægtsfængslet. Han sigtes for medvirken til forsøg på manddrab. Den unge mand skal ifølge politiets oplysninger have spillet en rolle i forbindelse med, at en 24-årig mand natten til 2. marts blev forsøgt slået ihjel. Den 24-årige blev overfaldet,  stukket i lysken og slået med en hammer. Han blev fundet livløs på parkeringspladsen ved Abildgård Kirke i Frederikshavn, hvor overfaldet skulle være sket. I forbindelse med at den første mand, en 24-årig mand, blev anholdt og fængslet, oplyste anklager ved Nordjyllands Politi, Kristina Frandsen, at han blev sigtet for sammen med andre at forsøge at dræbe den 25-årige ved at stikke en kniv i venstre lår tæt ved lysken på offeret, som også pådrog sig brud på kæben ved overfaldet. Politikommissær Peter Skovbak, leder af Efterforskningscenter Frederikshavn, har ingen kommentarer til sagen, da grundlovsforhøret tirsdag blev holdt for lukkede døre af hensyn til den videre efterforskning.

Referat:
Nordjyllands Politi har anholdt og sigtet en 21-årig mand for at have spillet en rolle i forbindelse med, at en 24-årig mand i starten af marts blev forsøgt slået ihjel ved Abildgård Kirken i Frederikshavn.